1. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Κ1/1244 της 7/21 Απρ. 1993 (ΦΕΚ Β΄ 270) Ρύθμιση υπαίθριου και πλανόδιου εμπορίου. Έχοντας υπόψη: 1.Τις διατάξεις του Νόμ. 1558/85 «Κυβέρνηση και Κυβερνητικά Όργανα». 2.Τις διατάξεις του Π.Δ. 397/88 «Οργανισμός του Υπουργείου Εμπορίου» όπως τροποποιήθηκε μεταγενέστερα. 3.Τις διατάξεις του άρθρ. 30 του Νόμ. 2000/91 (ΦΕΚ 206/Α΄/91), «Για την αποκρατικοποίηση απλούστευση διαδικασιών εκκαθάρισης, ενίσχυσης των κανόνων ανταγωνισμού και άλλες διατάξεις». 4.Το άρθρ. 13 του Νόμ. 1436/84 (ΦΕΚ 54/Α/30.4.84) «Σύσταση Εμπορικού Παρεμβατικού Οργανισμού και μερικές άλλες διατάξεις». 5.Τις με αριθ. Κ1/559/5.2.92 (ΦΕΚ 121/Β/92) και Κ1/2467/29.7.92 (ΦΕΚ 563/Β/92) αποφάσεις του Υπουργού Εμπορίου, που εκδόθηκαν κατ’ εξουσιοδότηση της παρ. 3 του άρθρ. 30 του Νόμ. 2000/91 «Προϋποθέσεις για άσκηση υπαίθριου και πλανόδιου εμπορίου». 6.Την ανάγκη τροποποίησης, συμπλήρωσης και κωδικοποίησης των αριθ. Κ1/559/5.2.92 και Κ1/2467/29.7.92 αποφάσεων μετά από σχετικά αιτήματα των ενδιαφερομένων. 7.Το γεγονός ότι δεν προκαλείται δαπάνη σε βάρος του κρατικού προϋπολογισμού από την εφαρμογή των διατάξεων της παρούσης. 8.Την αριθ. Υ 1942/1992 κοινή απόφαση του Πρωθυπουργού και του Υπουργού Εμπορίου, για τη μεταβίβαση αρμοδιοτήτων, αποφασίζουμε: Καθορίζουμε ως κατωτέρω, τις προϋποθέσεις της χορήγησης άδειας από τους ΟΤΑ για την άσκηση υπαίθριου ή πλανόδιου εμπορίου, σε συγκεκριμένο τόπο ή περιοχή, μετά από γνώμη του αρμοδίου κατά τόπο ή Εμπορικού Συλλόγου, για τις περιπτώσεις που με βάση της παρ. 2 και 3 του άρθρ. 30 του Νόμ. 2000/91, επιτρέπεται τούτο, δηλαδή μόνο στις περιπτώσεις: α)άσκηση παραδοσιακών δραστηριοτήτων και β)όταν πλανόδιος έμπορος ασκεί την δραστηριότητά του, σε συγκεκριμένα χωριά ή οικισμούς που δεν υπάρχει στεγασμένο εμπόριο για τα είδη που ζητείται η άδεια πλανόδιου πωλητή. ΚΕΦΑΛΑΙΟ Α΄ 1.Γενικές Απαγορεύσεις α)Απαγορεύεται η χορήγηση άδειας χωρίς γνώμη του αρμόδιου κατά τόπο Εμπορικού Συλλόγου της περιοχής για την οποία χορηγείται η άδεια. β)Απαγορεύεται η άσκηση εμπορικής δραστηριότητας πλησίον ομοειδούς ή παρεμφερούς καταστήματος, πρατηρίου ή εργαστηρίου ή λαϊκών αγορών. 2.Ειδικές Απαγορεύσεις Απαγορεύεται: α)Η άσκηση των ανωτέρω εμπορικών δραστηριοτήτων εντός των καθοριζομένων ζωνών εμφανίσεως και αρχαιολογικών τόπων, επιτρεπομένης κατ’ εξαίρεση της ασκήσεως της εμπορικής δραστηριότητας φωτογράφου και στιλβωτού υποδημάτων, βάσει αδείας της Δημοτικής ή Κοινοτικής Αρχής, στην οποία δύνανται να τίθενται περιορισμοί με σύμφωνη γνώμη της Τουριστικής Αστυνομίας. β)Η χρησιμοποίηση, από τους ασκούντες εμπορική δραστηριότητα χειραμαξών και η μετακίνηση αυτών σ’ άλλη θέση εκτός από εκείνη που καθορίζεται στην άδεια. γ)Η προσαρμογή με σταθερό τρόπο επί του εδάφους, από τους ασκούντες εμπορική δραστηριότητα μικροπωλητές, τραπεζιών, πάγκων ή άλλων αντικειμένων των οποίων οι διαστάσεις θα μνημονεύονται στην άδεια και τα οποία θα απομακρύνονται κατά τις μη εργάσιμες ώρες. δ)Η διαλάληση από τους ασκούντες εμπορική δραστηριότητα του εμπορεύματός των με μεγάφωνα ή πράξεις ή εκφράσεις που προκαλούν ενόχληση στο κοινό, ως επίσης και επιδίωξης της διαθέσεως τούτου μετά φορτικότητας. (Μετά τη σελ. 270) Σελ. 270,21 Τεύχος 1210-Σελ. 117 Υπαίθριο-πλανόδιο εμπόριο, εμποροπανηγύρεις 11.Η.β.1 ε)Η άσκηση εμπορικής δραστηριότητας σε κατάσταση μέθης. στ)Η παραμονή των ασκούντων εμπορική δραστηριότητα σε οποιοδήποτε σημείο των οδών πλατειών και δημοσίων   χώρων    πέραν    του      απαιτουμένου προς περαίωση οριζομένης συναλλαγής χρόνου. ζ)Η παραμονή αυτών στις διασταυρώσεις των οδών και στις γωνίες των πεζοδρομίων. ΚΕΦΑΛΑΙΟ Β΄ Προϋποθέσεις χορήγησης αδειών 1.Οι άδειες άσκησης υπαίθριου ή πλανόδιου εμπορίου χορηγούνται στους αιτούντες και κατά προτίμηση, σε αναπήρους ή θύματα πολέμου όπως αυτά νοούνται από το άρθρ. 1 του Ν.Δ. 1044/71, όπως συμπληρώθηκε με το Νόμ. 1043/80 (ΦΕΚ 87/Α/80), οι οποίοι δεν έχουν τύχει αποκαταστάσεως, σε αναπήρους ή θύματα ειρηνικής περιόδου του Νόμ. 1370/44, σε αναπήρους εκ γενετής ή επικτήτους της παθήσεώς των μη οφειλομένης σε πολεμικά γεγονότα ανεξαρτήτως ποσοστού αναπηρίας, σε πολυτέκνους και τέλος σε άλλα αναξιοπαθούντα πρόσωπα με την προϋπόθεση ότι όλοι οι παραπάνω: α)Δεν έχουν καταδικασθεί για αδικήματα που αναφέρονται στο άρθρ. 1 παρ. 2α του Π.Δ. 180/79 «περί των όρων λειτουργίας καταστημάτων πωλήσεως οινοπνευματωδών ποτών και κέντρων διασκεδάσεως». β)Δεν έχουν άλλα εισοδήματα από οποιαδήποτε πηγή, επαρκή προς διαβίωση και δεν μπορούν να εξεύρουν άλλη εργασία. γ)Δεν διατηρούν οι ενδιαφερόμενοι ή μέλος της οικογενείας τους, πάσης φύσεως εμπορική επιχείρηση. δ)Έχουν υποβάλλει σε οικονομική εφορία την υπό του άρθρ. 13 του Νόμ. 4045/60 (άρθρ. 29 Νόμ. 1642/86) δήλωση έναρξης δραστηριότητας. ε)Διαμένουν κατά προτίμηση στην περιοχή για την οποία ζητούν την άδεια. 2.Οι άδειες κινητού καταστήματος (καντίνα) χορηγούνται στα πρόσωπα της παρ. 1, ανεξάρτητα από τον τόπο διαμονής των ενδιαφερομένων οι οποίοι επιτρέπεται να ασκούν την δραστηριότητά τους γενικώς όπου δεν καλύπτονται οι ανάγκες του καταναλωτικού κοινού από στεγασμένο ομοειδές εμπόριο και ακόμη σε χώρους ευκαιριακής συγκεντρώσεως ή διελεύσεως ατόμων επ’ ευκαιρία, εορταστικών αθλητικών και άλλων εκδηλώσεων ή καιρικών συνθηκών φαινομένων, βεβαίως πάντοτε με την προϋπόθεση ότι οι ανάγκες του καταναλωτικού κοινού δεν καλύπτονται από στεγασμένο εμπόριο (ομοειδών ειδών). Σελ. 270,22 Τεύχος 1210-Σελ. 118 ΚΕΦΑΛΑΙΟ Γ΄ Δικαιολογητικά 1.Για την χορήγηση της άδειας υπαίθριου ή πλανόδιου εμπορίου υποβάλλονται στους οικείους ΟΤΑ τα κατωτέρω δικαιολογητικά: α)Αίτηση του ενδιαφερομένου. β)Πιστοποιητικό ποινικού μητρώου από το οποίο να προκύπτει ότι δεν έχει καταδικασθεί για κακούργημα ή για πλημμέλημα κλοπής, υπεξαίρεσης, απάτης, υπεξαίρεσης στην υπηρεσία, πλαστογραφία ή κατάχρηση ενσήμων, απιστία, ψευδορκία, συκοφαντική δυσφήμιση, δόλια χρεωκοπία, καταδολίευση των δανειστών, τοκογλυφία, λαθρεμπορία, εμπορία ναρκωτικών και εγκλήματα περί το νόμισμα. γ)Βεβαίωση της οικείας οικονομικής εφορίας περί υποβολής σ’ αυτή δήλωσης έναρξης–άσκησης επιτηδεύματος, σύμφωνα με το άρθρ. 13 του Νόμ. 4045/1960 (άρθρ. 29 Νόμ. 1642/86), λαμβανομένης υπόψη της με αριθ. 1068622/826/006/14.7.92 εγκυκλίου του Υπουργείου Οικονομικών. δ)Δύο (2) φωτογραφίες προσφάτου εκδόσεως. ε)Φωτοαντίγραφο της άδειας κυκλοφορίας του τυχόν χρησιμοποιηθησομένου για την άσκηση της αιτουμένης πλανόδιου δραστηριότητας οχήματος ως και ομοίου της άδειας ικανότητας του οδηγού. στ)εφόσον πρόκειται για διάθεση τροφίμων–ποτών, φωτοαντίγραφο βιβλιαρίου υγείας και βεβαίωση της αρμόδιας Υγειονομικής Υπηρεσίας στην οποία θα φαίνεται ότι ο ενδιαφερόμενος διαθέτει τα απαραίτητα για την εξασφάλιση της δημόσιας υγείας μέσα. ζ)Για τα κινητά καταστήματα (καντίνες), πλέον των ανωτέρω απαιτείται και έκθεση της αρμόδιας Τουριστικής Αστυνομίας ότι το αμάξωμα του αυτοκινήτου πληροί τους όρους της τουριστικής εμφανίσεως. 11.Η.β.1 Υπαίθριο-πλανόδιο εμπόριο, εμποροπανηγύρεις 2.Για την χορήγηση άδειας εγκατάστασης και λειτουργίας ψυχαγωγικών παιχνιδιών που προβλέπονται από τα άρθρ. 1 και 2 του ΑΝ 445/37 σε συνδυασμό με τις ισχύουσες αστυνομικές διατάξεις απαιτούνται επιπλέον και τα παρακάτω δικαιολογητικά: α)Άδεια πολεοδομίας, περί της κατασκευής των παιχνιδιών. β)Γνωμάτευση αστυϊάτρου, αν πρόκειται για έκθεση ζώων. γ)Γνωμάτευση του συμβουλίου «περί-θεάτρων και κινηματογράφων» αν πρόκειται για Λούνα Πάρκ. δ)Υπεύθυνη δήλωση μηχανικού διπλωματούχου Ανωτάτης Σχολής, για την καλή εγκατάσταση και λειτουργία των παιχνιδιών. ε)Υπεύθυνη δήλωση ηλεκτρολόγου μηχανικού περί της ασφάλειας των ηλεκτρολογικών εγκαταστάσεων. στ)Άδεια του Υπουργείου Βιομηχανίας, για μηχανολογικές εγκαταστάσεις άνω των 10 ή 15 ίππων κατά τις διατάξεις του ΑΝ 207/67. ζ)Βεβαίωση της Υπηρεσίας Πολιτικής Αεροπορίας όταν πρόκειται για πτήση ή ανύψωση αιωροπτέρων, αεροστάτων ή άλλων τεχνικών μέσων ότι η πτήση ή ανύψωση δεν αντίκειται στους οικείους κανονισμούς της και δεν προκαλείται κίνδυνος στην αεροπλοΐα. η)Βεβαίωση της ΔΕΗ και ΟΤΕ για την ύπαρξη ή όχι ασφαλών εγκαταστάσεών τους στην περιοχή που πρόκειται να γίνει η πτήση ή ανύψωση. θ)Βεβαίωση διπλωματούχου χημικού για την επικινδυνότητα των τυχόν χρησιμοποιουμένων αερίων ή άλλων υλών. ΚΕΦΑΛΑΙΟ Δ΄ Ισχύς–Ανανέωση και Επέκταση Αδειών 1.Οι άδειες υπαίθριου ή πλανόδιου εμπορίου ισχύουν για 3 έτη τα οποία θεωρείται ότι λήγουν την 31 Δεκεμβρίου του τρίτου έτους εκδόσεώς των, δυνάμενες να ανανεωθούν με την προσκόμιση των δικαιολογητικών του Κεφ. Γ΄, για ίσο χρόνο. 2.Οι άδειες της παρ. 1 που έχουν χορηγηθεί από άλλες Δημοτικές ή Κοινοτικές Αρχές δύνανται να επεκταθούν κατόπιν αιτήσεως των ενδιαφερομένων σε άλλους Δήμους ή Κοινότητες μέσα στα όρια του ίδιου Νομού, πλην των αδειών των πλανοδίων ιχθυοπωλών, οι άδειες των οποίων δύνανται να επεκτείνονται σε Δήμους ή Κοινότητες ενός ακόμα γειτονικού Νομού με αυτού στην περιφέρεια του οποίου υπάγεται ο Δήμος ή κοινότητα που εξέδωσε την αρχική άδεια. Για την επέκταση δεν είναι υποχρεωτική η υποβολή εκ νέου δικαιολογητικών, αλλά αρκεί μόνο η προσκόμιση της αρχικής άδειας. 3.΄Αδειες χορηγούνται στους ήδη πωλητές νωπών αγροτικών προϊόντων πωλουμένων σε, ειδικών προδιαγραφών, εγκεκριμένους, πριν από την ισχύ του Νόμ. 2000/91, από τα όργανα των ΟΤΑ, πάγκους, μέχρι αποχωρήσεως καθ’ οιονδήποτε τρόπο των κατεχόντων τις άδειες αυτές επιτηδευματιών. «4.Άδειες χορηγούνται στους τυφλούς, που ήδη κατέχουν άδεια στάσιμου μικροπωλητή, πριν από την ισχύ του Νόμ. 2000/1991 ή έχουν τις ίδιες προϋποθέσεις με τους κατέχοντες μέχρι την αποχώρηση καθ’ οιονδήποτε τρόπο από το επάγγελμα των κατεχόντων τις σχετικές άδειες. Οι άδειες αυτές χορηγούνται με τις προϋποθέσεις, τους όρους και για τα είδη για τα οποία είχαν χορηγηθεί μέχρι σήμερα». Η παρ. 4 προστέθηκε από την παρ. 1 της Κ1/3446/8-24 Δεκ. 1993 (ΦΕΚ Β΄ 931) απ. Υπ. Εμπορίου. ΚΕΦΑΛΑΙΟ Ε΄ Γενικές Ρυθμίσεις–Υποχρεώσεις 1.Η άδεια υπαίθριου ή πλανόδιου εμπορίου χορηγείται για ένα ή περισσότερα ομοειδή είδη σαφώς καθοριζόμενα σ’ αυτή. 2.Η διάθεση τροφίμων και ποτών επιτρέπεται με τις προϋποθέσεις των εκάστοτε ισχυουσών Υγειονομικών Διατάξεων. 3.Για τους ασκούντες σύμφωνα με τα ανωτέρω εμπορική δραστηριότητα έχουν εφαρμογή οι διατάξεις του Αγορανομικού Κώδικα και των κατ’ εξουσιοδότηση αυτών ισχυουσών Αγορανομικών Διατάξεων. Επίσης έχουν εφαρμογή: α)Το άρθρ. 13 του Νόμ. 1436/84 και β)οι Υγειονομικές–αστυατρικές και αστυνομικές διατάξεις καθώς και όπου τους αφορούν οι διατάξεις του ΚΦΣ. 4.Η εμπορική δραστηριότητα ασκείται αποκλειστικά και μόνο από τον κάτοχο της σχετικής άδειας και τα προστατευόμενα μέλη της οικογένειάς του. 5.Οι ασκούντες την εμπορική δραστηριότητα υποχρεούνται: α)Να πωλούν μόνο τα είδη τα οποία αναγράφονται στην άδειά τους και με το μέσον που καθορίζεται σ’ αυτή. β)Να ασκούν το επάγγελμά τους στον τόπο ή περιοχή η οποία ορίζεται στην άδεια. γ)Να φέρουν κόσμια και καθαρή ενδυμασία και να διατηρούν το μέσον ασκήσεως της εμπορικής δραστηριότητας σε καθαρή κατάσταση. 6.Ο αριθμός της αδείας θα αναγράφεται σε εμφανές σημείο του μέσου το οποίον χρησιμοποιεί ο ασκών την εμπορική δραστηριότητα. ΚΕΦΑΛΑΙΟ ΣΤ΄ Παραδοσιακά Είδη και Δραστηριότητες 1.Στα πλαίσια του ανωτέρω αναφερομένου νόμου και για την καλλίτερη εφαρμογή του, ως παραδοσιακές εμπορικές δραστηριότητες και είδη νοούνται κατά βάσει τα: Αρτοσκευάσματα, σάντουιτς, ξηροί καρποί, ψημένα κάστανα και καλαμπόκια, τυποποιημένα παγωτά. (Μετά τη σελ. 270,22) Σελ. 270,23 Τεύχος 1210-Σελ. 119 Υπαίθριο-πλανόδιο εμπόριο, εμποροπανηγύρεις 11.Η.β.1 Είδη πωλούμενα μόνο κατά τις μεγάλες ετήσιες θρησκευτικές και παραδοσιακές γιορτές–παιχνίδια, χριστουγεννιάτικα διακοσμητικά είδη χριστουγεννιάτικα δέντρα, κεριά, κ.λπ.), χάρτινα και πλαστικά είδη αποκριάς (μάσκες, σερπαντίνες, χαρταετοί, κ.λπ.), πασχαλινά διακοσμητικά είδη. Είδη πωλούμενα μόνο στα θρησκευτικά πανηγύρια: εικόνες θρησκευτικού θέματος, χειροποίητα προϊόντα οικοτεχνίας και λαϊκής τέχνης–υπηρεσίες υπαίθριων φωτογράφων σε πάρκα, δημόσιους και δημοτικούς κήπους, κλπ., υπηρεσίες σύνταξης αιτήσεων με παράλληλη πώληση ενσήμων, στίλβωσης υποδημάτων, καθώς και υπαίθριων Λούνα–Παρκ σε νοικιασμένους δημοτικούς ή δημόσιους ή ιδιωτικούς χώρους. Άνθη, καλλωπιστικά φυτά, γλάστρες, μεταχειρισμένα και παλιά είδη εντός σαφώς προκαθορισμένων χώρων. Επιπλέον των ανωτέρω οι ΟΤΑ μετά από σύμφωνη γνώμη του Υπουργείου Πολιτισμού και Εμπορικού Συλλόγου, μπορούν με απόφασή τους να χαρακτηρίσουν και άλλες δραστηριότητες ή προϊόντα ως παραδοσιακά. 2.Οι με αριθ. Κ1/559/5.2.92 και Κ1/2467/29.7.92 αποφάσεις του Υπουργού Εμπορίου καταργούνται. 3.Η απόφαση αυτή να δημοσιευθεί στην Εφημερίδα της Κυβερνήσεως. Σελ. 270,24 Τεύχος 1210-Σελ. 120 11.Η.β.1 Υπαίθριο-πλανόδιο εμπόριο, εμποροπανηγύρεις 